ΓΡΑΠΤΗ ΕΡΩΤΗΣΗ E-3559/02

υποβολή: Cristiana Muscardini (UEN) προς το Συμβούλιο

(12 Δεκεμβρίου 2002)

Θέμα: Ακύρωση συνόδου ΑΚΕ

Η σύνοδος της Συνέλευσης Ίσης Εκπροσώπησης ΑΚΕ-ΕΕ που θα έπρεπε να πραγματοποιηθεί από 25 έως 28 Νοεμβρίου στις Βρυξέλλες ακυρώθηκε με απόφαση των μελών ΑΚΕ που θέλησαν έτσι να διαμαρτυρηθούν για τον αποκλεισμό των εκπροσώπων της Ζιμπάμπουε από τις εργασίες.

Εκφράζοντας τη λύπη μου για τη έλλειψη διαλόγου μεταξύ των θεσμικών οργάνων που προκάλεσε έντονες αντιθέσεις στο πλαίσιο των ιδίων ερωτώ:

- Γιατί δεν γνωστοποιήθηκε ότι η συμφωνία που παρέδωσαν οι βελγικές αρχές δεν αντιπροσώπευε μία μονομερή απόφαση αλλά ήταν αποτέλεσμα ψηφοφορίας του Συμβουλίου Εξωτερικών Υποθέσεων·

- Δεν θεωρεί το Συμβούλιο ανησυχητικό το γεγονός ότι η Ζιμπάμπουε κατορθώνει για δεύτερη φορά να επιτύχει μία ούτως ειπείν παθητική αλληλεγγύη εκ μέρους των άλλων κρατών της Αφρικής, του Ειρηνικού και της Καραϊβικής, αλληλεγγύη που οπωσδήποτε τα κράτη αυτά δεν θα παρείχαν εάν δενπήρχε η στάση αυτή των Ευρωπαίων·

- Δεν θεωρεί το Συμβούλιο ότι η ακύρωση της συνόδου έρχεται σε αντίθεση με το γράμμα των συμφωνιών του Κοτόνου·

- Δεν θεωρεί το Συμβούλιο σημαντικό να αναθερμάνει τις σχέσεις με τα κράτη ΑΚΕ προσδιορίζοντας νέες και πιο επίκαιρες προτεραιότητες οι οποίες, εάν για τα κράτη της Ένωσης πρέπει να αφορούν τρόπους παρέμβασης για την προάσπιση της ειρήνης, της δημοκρατίας και των ανθρωπίνων δικαιωμάτων, για τα κράτη ΑΚΕ θα έπρεπε να συνίστανται στον προσδιορισμό στάσης και συμπεριφοράς που θα συνέβαλαν στην καταπολέμηση της βίας, της τρομοκρατίας και της παραβίασης των ανθρωπίνων δικαιωμάτων·

Απάντηση

(4 Μαρτίου 2003)

Το Συμβούλιο εκφράζει τη λύπη του για το ότι δεν μπόρεσε να πραγματοποιηθεί η 5η σύνοδος της Συνέλευσης Ίσης Εκπροσώπησης (ΣΙΕ) ΑΚΕ-ΕΕ στις Βρυξέλλες από 25 έως 28 Νοεμβρίου, όπως είχε προβλεφθεί. Θεωρεί, πράγματι, ότι η ΣΙΕ αποτελεί μείζονα θεσμό της εταιρικής σχέσης ΑΚΕ-ΕΕ, προνομιακό χώρο διαλόγου επί θεμάτων ανάπτυξης και βασικό μέσο προώθησης της δημοκρατίας και του κράτους δικαίου στις χώρες ΑΚΕ.

Η απόφαση της Διάσκεψης των Προέδρων της 21ης Νοεμβρίου 2002 να απαγορεύσουν την είσοσο στα κτίρια του Ευρωπαϊκού Κοινοβουλίου δύοπουργών της Ζιμπάμπουε, οι οποίοι περιλαμβάνονται στον κατάλογο των προσωπικοτήτων στους οποίους απαγορεύεται η χορήγηση θεώρησης δυνάμει της κοινής θέσης του Συμβουλίου της 18ης Φεβρουαρίου 2002, κρίθηκε απαράδεκτη από τα μέλη ΑΚΕ της ΙΣΕ και κατέστησε αδύνατη τη διεξαγωγή της συνόδου.

Η απόφαση της βελγικής κυβέρνησης — η οποία συμβουλεύτηκε προηγουμένως τα άλλα κράτη μέλη στα πλαίσια του Συμβουλίου — να χορηγήσει θεώρηση στις δύο εν λόγω προσωπικότητες βασιζόταν στις νομικέςποχρεώσεις που απορρέουν από τη Συμφωνία του Κοτονού/άρθρου 17 και Πρωτόκολλο αριθ. 2 σχετικά με τα Προνόμια και τις Ασυλίες) και τη συμφωνία έδρας μεταξύ του Βασιλείου του Βελγίου και της Ομάδας των κρατών ΑΚΕ. Επιπλέον, το άρθρο 3, παράγραφος 3, της κοινής θέσης προβλέπει ότι τα κράτη μέλη μπορούν να παρεκκλίνουν από την απαγόρευση θεώρησης όταν το ταξίδι δικαιολογείται για συμμετοχή σε συνεδριάσεις διεθνών οργανισμών ή για διεξαγωγή πολιτικού διαλόγου για την προώθηση της δημοκρατίας, των ανθρωπίνων δικαιωμάτων και του κράτους δικαίου στη Ζιμπάμπουε.

Η ισχύς των περιοριστικών μέτρων που ενέκρινε το Συμβούλιο για τη Ζιμπάμπουε δυνάμει της Συμφωνίας Κοτονού και της κοινής θέσης λήγει σε σύντομο χρονικό διάστημα. Το Συμβούλιο θα διεξαγάγει, κατά τη σύνοδο της 27ης Ιανουαρίου 2003, διεξοδική πολιτική συζήτηση για τις σχέσεις με τη Ζιμπάμπουε και, ακολούθως, θα καθορίσει ποιά νέα μέτρα θα πρέπει να ληφθούν.